Lav et referat af nedenstående tekst:

Tekst:
Patientforeningen har meldt Region Nordjylland til politiet, fordi den mener, at regionen bremser patienterne i at bruge deres rettigheder til behandling på privathospital eller privatklinik i Danmark. Foreningen henviser til breve sendt til patienterne fra Aalborg Sygehus. Men Region Nordjylland afviser kritikken. - Det er bestemt ikke sket for at vildlede eller bremse patienterne i at benytte deres rettigheder, siger regionens sundhedsdirektør Per Christiansen. Han kalder det force majeure på grund af konflikten og en stor ophobning af ventende patienter. Samtidig vil regionen ikke at stille patienterne noget i udsigt, sundhedssystemet i en kort periode ikke kan holde. Regionen har i forlængelse af sagen kigget sig selv i kortene og fundet ud af, at ca. 15 procent af de patienter, der har modtaget brev fra sygehusene siden konflikten, ikke har fået en bestemt dato for deres behandling. Derfor opfordrer regionens forretningsudvalg nu til, at det sker hurtigst muligt. Patientforeningen har bl.a. klaget over, at sygehuset i et brev til patienterne skriver, at patienten vil høre fra dem snarest muligt, når det er muligt at tildele en undersøgelsestid. Det kalder Patientforeningen - tidligere kendt som Privathospitalernes Venner - for klart lovbrud. Foreningen peger på, at patienterne skal vide, om de kan tilbydes behandling indenfor en måned. Ellers bliver de bremset i at udnytte retten til at blive behandlet på privatsygehus eller privatklinik. - Skulle vi udmelde en bestemt dato, kunne vi ikke overholde de otte dages svarfrist. Derfor vurderede vi, det var bedre at sende et første brev til patienterne, så de ikke var i tvivl om, at vi havde dem på listen. Også selvom vi ikke kunne give dem en præcis dato, siger Per Christiansen. Han understreger, at det ikke handler om økonomi eller brødnid, da de 140 mio. kr., som regionen skal bruge til aftalen med privathospitaler i det kommende budget, er afsat. /ritzau/

Referat:
Region Nordjylland er blevet meldt til politiet af Patientforeningen, der mener, at regionen vildleder patienterne, men sundhedsdirektøren afviser kritikken.